open-index/open-wikipedia-markdown huggingface dataset:
Дарко Радуловиќ

**Дарко Радуловиќ** (роден на  во Скопје) — македонски поранешен кошаркар и репрезентативец на Македонија и тековен тренер. Моментално е тренер на Пелистер.

## Играчка кариера
Дарко Радуловиќ настапувал во дресот на Никол Ферт од 2001 до 2003 година. Со тој клуб го освоил Купот на Македонија 2002, како и Суперкупот на Македонија 2002. Во првата полусезона од сезоната 2003/04, Радуловиќ настапувал во Поло Трејд. Таму играл сè до втората полусезона кога продолжил во Карпош Соколи. Во првата полусезона од сезоната 2005/06 играл за МЗТ Аеродром, а сезоната ја завршил во Тоа Сум Јас. Следната сезона играл за МЗТ Аеродром. За сезоната 2007/08, Радуловиќ потпишал за Фени Индустри, при со кој ја освоил двојната круна. За сезоната 2008/09, Дарко ја продолжил соработката со Фени, но се преселил во МЗТ Аеродром. Во сезоната 2009/10, тој потпишал за новолигашот Вардар Осигурување, со кој бил вицепрвак во Лигата. Поради распаѓањето на Вардар Осигурување, Радуловиќ станал слободен агент и потпишал за Вардар, настапувајќи во него за време на сезоната 2010/11 и поголемиот дел од сезоната 2011/12. Во февруари 2012 година, Радуловиќ продолжил во Фени, при што бил вицепрвак во Првенството 2011/12 и Купот 2012. За сезоната 2012/13, се преселил во Кожув, со кој бил вицепрвак во домашното Првенство. Следната сезона, Радуловиќ играл во дресот на Куманово 2009, сè до март кога го напуштил клубот. Во август 2014 година, Радуловиќ по трет потпишал за Фени Индустри за сезоната 2014/15. Радуловиќ играл за Вардар во Втората лига, во втората половина од сезоната 2015/16.

## Тренерска кариера
Дарко Радуловиќ станал помошник тренер во Вардар за сезоната 2016/17. Во декември 2017 година, поради заминувањето на главниот тренер на Вардар, Радуловиќ застанал на функцијата главен тренер. За 2019/20, Радуловиќ останал на тренерската функција во Вардар. На крајот на јуни 2020 година, било обзнаено дека Радуловиќ и Вардар ја прекинале соработката. Неколку дена подоцна Дарко станал помошник тренер на МЗТ Аеродром. Во средината на март 2021 година, по отказот на главниот тренер Ѓорѓи Кочов, Радуловиќ станал главен тренер.

## Успеси

### Гостивар
***[[Куп на Македонија во кошарка|Куп на Македонија]]** (1) : 2002
***[[Суперкуп на Македонија во кошарка|Суперкуп на Македонија]]** (1) : 2002

### Еуро Никел 2005
***[[Прва македонска кошаркарска лига|Прва македонска лига]]** (1) : 2007/08
***[[Куп на Македонија во кошарка|Куп на Македонија]]** (1) : 2008

### Признанија
* Eurobasket.com - втора најдобра петорка на сезоната (2012г.)
* Eurobasket.com - особен придонес во сезоната (2012г.)

## Наводи

## Надворешни врски
* Профил на Дарко Радуловиќ на eurobasket.com

Категорија:Живи луѓе
Категорија:Кошаркари од Скопје
Категорија:Кошаркарски тренери од Скопје
Лора Лини

**Лора Легет Лини** (родена 5 февруари 1964 г.) — американска глумица.

Во својата кариера таа добила три номинации за Оскар, три номинации за наградата Тони и една номинација за БАФТА награда. Таа е добитник на четири Еми награди и два Златни глобуси. Првата Еми награда, Лини ја добила за изведбата во телевизискиот филм Дивата Ајрис (2001), а потоа за гостинската улога во Фрејзер (2003–04) и за улогата во минисеријата Џон Адамс (2008) добила уште две Еми награди. Во периодот 2010–13, таа играла главна улога во серијата Големиот Р, за која добила Златен глобус за најдобра глумица во ТВ серија и четврта Еми награда.

Првиот настап на Бродвеј, таа го имала во 1990 година, и за својата работа во театарот таа добила три номинации за наградата Тони, и тоа за обновената претстава *[[Искушение (претстава)|Искушение]]* (2002) и за оригиналните претстави *Невидена глетка* (2004) и *Времето стои* (2010). Прва филмска улога таа играла во филмот *[[Лоренцовото масло (филм)|Лоренцовото масло]]*, а во продолжението на својата кариера таа била номинирана за Оскар за изведбите во филмовите *[[Можеш да сметаш на мене]]* (2000), *[[Кинси (филм)|Кинси]]* (2004) и *[[Семејството Севиџ]]* (2007). Лини играла забележителни улоги и во филмовите *[[Исконски страв (филм)|Исконски страв]]* (1996), *[[Шоуто на Труман]]* (1998), *[[Мистична река (филм)|Мистична река]]* (2003), *[[Всушност љубов]]* (2003), *[[Лигната и китот]]* (2005) и Господин Холмс (2015). Во 2016 година, таа глумела во критички пофалените филмови „Чудото од Хадсон“ и „Ноќни животни“.

## Надворешни врски

* 
* 
* Лора Лини на Emmys.com

Категорија:Родени во 1964 година
Категорија:Американски глумци
Категорија:Живи луѓе
Категорија:Апсолвенти на Брауновиот универзитет
Категорија:Американски филмски глумци
Категорија:Добитници на Златен глобус
Александар Поповски

**Александар Поповски** може да се однесува на:

*Александар Поповски - македонски режисер од Скопје;
*Александар Поповски - македонски писател од Скопје;
*Александар Поповски - македонски сликар од Битола;
*Александар Поповски - македонски кинезиолог, спортски работник и универзитетски професор;
Александар Поповски (писател)

:*За луѓе со истото име и презиме [[Александар Поповски|видете тука]]*

**Александар Поповски** — македонски поет, романописец и автор за деца.

## Животопис
Поповски е роден 1932 година во Ново Косово, Приштина, денес Косово. 
Основно образование и гимназија завршил во Кавадарци и во Скопје. Студирал книжевност на Филозофскиот факултет во Скопје и светска книжевност на Универзитетот во Љубљана. Работел како новинар во Радио Скопје, „Трудбеник“ и „Вечер“, како и во „Детска радост“, како главен и одговорен уредник на „Развигор“. Потоа бил главен и одговорен уредник на издавачката дејност „Александар и Александар“ во Скопје.

Член на ДПМ од 1962 година. Автор е на дваесетина дела за деца и возрасни, како и на три антологии. Добитник е на две награди на РТВ Скопје 4 и на признанието „Младо поколение“. За 2016 година бил награден со книжевната награда за деца и млади Ванчо Николески.

## Наводи

Категорија:Македонски поети
Категорија:Добитници на наградата „Ванчо Николески“
Категорија:Македонци во Косово
Марија Монтесори

**Марија Монтесори** била италијанска докторка, образован работник, педагог и филозоф. Позната е по својот образовен систем " Монтесори " кој се однесува на децата од раѓање. Нејзиниот образовен метод и денес  во примена на големиот број државни и приватни училишта ширум светот.

## Животопис
Марија Монтесори е родена во Кјаравал, во провинција Анкона во Италија. Нејзиниот татко Алесандро бил сметководител, а мајка и Ренилде Стопани исто така била добро образована и искажувала љубов кон книжевноста. Кога имала 5 години, цело семејство се преселило во Рим, каде што по завршувањето на основното училиште, продолжила со школувањето на регионалниот технички институт " Леонардо да Винчи " со намера да стане инженер. Во тоа време, кога жените во главно се занимавале со друштвени науки, тоа не било вообичаено. До матурата нејзините желби се измениле, таа сакала да се запише на медицински факлутет. Иако нејзините родители ја наговарале да почне да се занимава со образовната работа односно да стане наставник во училиште, но таа цврсто се држела за своите мислења да стане доктор.  Меѓутоа на медицинскиот факлутет сите биле момчиња и уписот на Марија бил одбиен. По неуспешниот разговор со професорот Марија не се предала и наводно му одговорила: „Јас знам дека ќе станам доктор".

Постојат тврдења дека на крајот во спорот се замешал и сам папа Лав  XIII, кој кога Монтесори успешно се запишала  на унервезитет во Рим, на оделот за физика, математика и природни науки, две години подоцна дипломирала. Со основа на таа диплома  бес проблем се запишала на медицински факлутет на унервезитетот " Ла Сапијенца " во Рим.

Дипломирала во јули 1896 година, Монтесори се вработила во болницата  Сан Товани " во склоп на универзитетот . Истата година добила молба да ја претставува Италија на Меѓународен конгрес за прва жена  која со својот говор застапила ѓи застапила друштвените реформи по кои жените треба да имаат исти права како и мажите. Новинарот кој ја известувал за конгресот ја прашал како пациентите реагират на женскиот доктор, на што таа одговорила  "  Тие осеќаат кога некои се грижи за нив..." . Во ноември 1896 година е примена како асистент во болницата " Санто Спирито " во Рим. Таму работела со сиромаси најчесто со деца. 1897 година доброволно пристапила на истражувачката програма во психијатриската клиника на универзитетот во Рим, каде што работела со Тузепеом Монтесаније, со кој подоцна развива љубовна врска.

## Наводи

Категорија:Италијански филозофи
Категорија:Италијански пронаоѓачи
Категорија:Родени во 1870 година
Категорија:Починати во 1952 година
Претседателски избори во САД (1820)

**Претседателски избори во САД во 1820 година** — 9. по ред претседателски избори во САД. Започнале на 1 ноември, а завршиле на 6 декември 1920 година. Биле трети и последни американски претседателски избори каде што еден кандидат за претседател победил без конкуренција (тоа претходно се злучило на изборите во 1788-89 и 1792 каде што Џорџ Вашингтон победил без сериозен противник). Актуелниот претседател Џејмс Монро и потпретседателот Даниел Д. Томкинс биле повторно избрани со сите освен еден избирачки глас на гласањето на Изборниот колегиум. Федералистичка партија која претрпила големи неуспеси на претходните избори, сепак учествувала на овие избори, но со свој претставник за потпретседател (Ричард Стоктон). Федералистите неуспеале да номинираат свој кандидат за претседател на национално ниво. За американската Федералистичка партија ова биле последните избори на кои учествувала. 

## Номинации
### Номинација на Демократско-републиканската партија
Кандидати на Демократско-републиканската партија:
* Џејмс Монро (Вирџинија), Претседател на САД


File:James Monroe Portrait.jpg|Претседател на САД**[[Џејмс Монро]]**


Повторната номинација за претседател на Џејмс Монро никогаш не била доведена во прашање, затоа само неколку десетици републиканци учествувале на јавното гласање одржано во април 1820. Учествувале само 40 делегати, заедно со неколкумина делегати од поголемите сојузни држави Вирџинија, Пенсилванија, Северна Каролина, Масачусетс и Њу Џерси.

## Резултати

### Народно гласање
Федералистите добиле мал број на гласови на народното гласање и покрај тоа што немале свои изборни кандидати. Во Масачусетс, која што била позната федералистичка територија за федералистичките избирачи, сите изборни гласови биле дадени за Монро. Ова биле првите претседателски избори каде што демократските-републиканци издвоиле победа во Конектикат и Делавер.

**Извор (изборни гласови):** U.S. Electoral College: Historical Election Results 1789-1996

**Извор (народно гласање):**A New Nation Votes: American Election Returns 1787-1825*

<sup>(а)</sup> *15 од 24 сојузни држави избрале избирачи по пат на народно гласање.*<br>
<sup>(б)</sup> *Адамс добил изборен глас од безнадежен избирач.*<br>
<sup>(ц)</sup> *Имало спор околу тоа дали требало изборните гласови од Масачусетс да се сметаат како валидни, поради спорот околу добивање статус на сојузна држава. Првиот број не ги вклучува гласовите од Масачусетс, додека вториот го вклучува бројот на изборните гласови од Масачусетс.*

=== Изборни гласови ===








*'Извор:*' [https://www.archives.gov/federal-register/electoral-college/scores.html#1820 "Electoral College Box Scores 1789–1996"]

<sup>(а)</sup> *Имало спор околу тоа дали требало изборните гласови од Масачусетс да се сметаат како валидни, поради спорот околу добивање статус на сојузна држава. Првиот број не ги вклучува гласовите од Масачусетс, додека вториот го вклучува бројот на изборните гласови од Масачусетс.''

## Наводи

Категорија:Претседателски избори во САД
Извештај од Октомвриску

**„Извештај од Октомвриску“** — рап (бум-бап) албум на кумановската група „Подземан ефект“. Албумот првично требало да излезе во 2004 година, но поради технички проблеми (лоши услови за снимање, недостиг на опрема за снимање и неодговорност на нивниот продуцент), групата морала да го преснима целиот албум повторно и тој бил објавен во форма компакт-диск, во 2010 година (иако на албумот не е наведена годината на издавањето). Албумот е составен од вкупно 17 песни кои се напишани на кумановски дијалект, што е препознатлив знак на групата. На албумот, двајцата членови на групата, Ти-Гоуст и Миљуш, зборуваат за околностите во нивната населба.

Автори на музиката и текстовите се членовите на групата, продукцијата е дело на Хагенит (*Hagenith*), а графичкиот дизајн е дело на *vespertine*.

## Песни
Албумот се состои од 18 песни:
# Увод у подземје 
# Подземан стил
# Како стоив ствари
# Тврдокорни на микрофони
# 100% реално
# Стиховни факти
# Џабе ви све
# Лирички вештине
# Емси свакодневно
# Хардкор до коску
# Тотална доминација
# Не ни га сфаќав филм
# Услови нула
# Што се дешава?
# Да ти ебу детство
# С'с тек на време
# Презентација на кумановски рап
# Слободан рецитат

## Наводи

Категорија:Албуми на Подземан ефект
Категорија:Македонски дела од 2010 година
Категорија:Појавено во 2010 година во Македонија
Димитриј Петров

**Димитриj Петров** (роден на 16 јули, 1958) — преведувач и полиглот.

Категорија:Родени во 1958 година
Категорија:Руски преведувачи
Кракен

мини|Цртеж на кракен
**Кракен** — легендарно морско чудовиште со џиновска големина за кое што се вели дека живее меѓу бреговите на Норвешка и Гренланд. Голем број на автори тврдат дека легендата потекнува од појавувањата на големи октоподи што може да порасне до 12-15 метри во должина, иако во оригиналните приказни немал пипала и повеќе личел на кит или рак.

## Наводи

Категорија:Поморски фолклор
Категорија:Митолошки цефалоподи
Категорија:Скандинавски легендарни суштества
Категорија:Морски чудовишта
Медио Кампидано

алт=Провинција Медио Кампидано - Понорама|мини|Провинција Медио Кампидано - Понорама
**Медио Кампидано**  е округ во рамките на покраината на Сардинија во западна Италија. Седиштето на округот и најголемата градска населба се градовите Санлури и Вилачидро. Површината на округот е 1.516 км², а бројот на население е 103.436. Округот Медио Кампидано претставува западниот дел на островот и историска област на Сардиније. Тој се наоѓа во зпадниот дел на државата, со излез на средоземното море на запад. Во западниот и средишниот дел  се наоѓа плодна рамнина Кампидано, по кое округот го добил своето име. По последниот процес од 2008 година во округот Медио Кампидано живеат преку 100.000 населени луѓе. Густината на населението е мала. под 70 ст/км². Рамните делови на округот се највеќе населени. Планинскиот дел на истокот е ретко населен и слабо развиен. Во округот Медио Камписано има 28 општини.

## Наводи

Категорија:Окрузи во Италија
Јени амам

**Јени амам** може да се однесува на:
* Јени амам (Битола)
* Јени амам (Солун)
Теа Морк

**Теа Морк** (родена на 5 април 1991 г., во Осло) е норвешка ракометарка која игра на позицијата лево крило за Копенхаген и за норвешката репрезентација.

Кариерата ја започнала во екипата на Бекелагет, а потоа играла и за Олборг и Њард пред да потпише за најславниот норвешки клуб Ларвик во 2009 година.

## Животопис
Теа Морк е сестра близначка на Нора Морк, која исто така е ракометарка и во моментов настапува за унгарскиот Ѓер.

Морк израснала во близина на областа Бекелагшален во Осло. Додека била дете нејзината мајка работела во одборот на ракометниот клуб Бекелагет, па било природно и Теа и нејзината сестра Нора на шестгодишна возраст да започнат да играат ракомет во клубот, како и двајцата нивни родители претходно активни ракометари.

## Наводи

Категорија:Родени во 1991 година
Категорија:Живи луѓе
Категорија:Норвешки ракометарки
Категорија:Ракометарки на Ларвик
Подземан Ефект

**Подземан ефект** е хип-хоп група од Куманово. Групата е формирана во 2004 година од двајца ем-сија од Куманово познати како Ти-Гоуст и Миљуш. Пред тоа Ти-Гоуст настапувал како соло артист со неколку песни. Од 2004 година, тие се познати како Подземан ефект и издаваат неколку песни како „Како се живи“, „Презентација на кумановски рап“, „Не ни га сфаќав филм“, „Што се дешава“ итн., но потоа прекинуваат со тоа и започнуваат со работа на својот прв албум. Албумот требало да излезе многу порано но поради технички проблеми како лоши услови за снимање, недостигот на опрема за снимање како и неодговорноста на нивниот продуцент групата морала да го пресними целиот албум повторно.

## Дела
Албумот „Извештај од Октомвриску“ е издаден во 2010 година и се состои од 18 песни. Сите инструментали се направени од Ти-Гоуст и продуцентот Хагенит. Двајцата артисти зборуваат за својот живот и околностите во овој албум. По издавањето на албумот, тие настапувале на многу места како, на пример, неколкуте самостојни настапувања во Куманово, во Скопје и во Штип, а значајни се и настапите на: Hip Hop Awards во Скопје во 2010, Stip Hop Fest 2011, Zelenata Arka 2012, големиот фестивал Skopje Gori 2012, Hip Hop Kamp 2012 во Охрид, Bit Fest 2012 во Битола, Bosh Fest 2012 во Гевгелија.
Мирче Најденов

**Мирче Најденов Георгиев** познат и како **Мирчо Најдов** и **Свеќарчето**, — македонски револуционер, учесник во македонското револуционерно движење, член и прилепски војвода на Македонската револуционерна организација.

## Животопис
Мирче Најденов е роден во 1878 година во селото Мажучиште, Прилепско, тогаш во рамките на Отоманското Царство. Татко му Најдо бил ајдутин, четник во четата на Спиро Црнев. Мирче Најденов станал член на ВМОРО, и во текот на 1904 година, влегол во четата на велешкиот војвода Стефан Димитров. Во 1905 година, се префрла во прилепската чета на Георги Ацев. По смртта на Ацев, на 25 јуни 1906 година, Мирче Најденов станува прилепски околијски војвода. Прилепските чети на Најденов и Ѓоре Спирков земаат учество во Битката на Ножот на 14 јули 1907 година.

По избувнувањето на Првата балканската војна во 1912 година, Мирче станува доброволец во Македонско-одринските доброволни чети и служи во четата на Крсто Гермов, а подоцна во деветтата велешка дружина. Ранет е на 7 ноември 1912 година. Носител е на орден „За храброст“ IV степен. Во текот на Првата светска војна, служи во Петтиот македонски полк на Единаесеттата македонска дивизија на бугарската армија, а потоа и во составот на Тане Николов во Моравската военоинспекциска област. Тешко е ранет кај селото Обртинца, Поморавје, и умира на пат за болницата во Ниш.


Податотека:Tane Nikolov IMARO cheta new.jpg|Четите на Тане Николов, Мирче Најденов и Ѓоре Спирков пред битката на Ножот, јули 1907 година
Податотека:Tane Nikolov cheta young turks.jpg|Прилепските војводи за време на младотурската револуција во Битола. Од лево: Кочо Хаџиманов, Иван Смичков, Тане Николов и Мирче Најденов.
Податотека:Mircho Naydenov - Tane Nikolov - Gyore Spirkov.jpg|Мирче Најденов, Тане Николов и Ѓоре Спирков


## Наводи

Категорија:Дејци на ВМОРО
Категорија:Македонски војводи
Категорија:Македонски револуционери
Категорија:Родени во 1878 година
Категорија:Луѓе од Мажучиште
Категорија:Починати во Ниш
Јон Пашата

**Јован Димовски (Мечкоски)** или **Јон Пашата** (, Лознани - ,  ) — македонски револуционер, битолски војвода на Тајната македонско-одринска револуционерна организација.

## Животопис
Јован Димовски (Мечкоски) е роден во 1876 година, во битолското село Лознани. Во 1897 година работел во Романија и при завршувањето на печалбата во 1900 година, тој отишол кај Шебедин-бег каде порано работел, ја искршил вратата и зел една пушка и два пиштола. Потоа се вклучил во ВМОРО, и од 1902 година, тој станал четник во четата на војводата Ѓорѓи Сугарев. За време на Илинденското востание во 1903 година, тој бил во четата на Иван Кафеџијата. Водел самостојна чета во Шурковската планина и Преспанско, а потоа во реонот Кичевско и Битолско.

Во 1904 година, тој бил назначен за реонски војвода низ Битолско Поле. Заедно со Димче Сарванов и Трајко Кралот, тие дејствувале против грчката вооружена пропаганда во Македонија. Негов четник бил Грујо Акелов. На 1 јули 1905 година крај селото Могила го убил познатиот турски насилник Шефки-ага. Дејствувал како помошник реонски војвода на Димче Сарванов. За реон на дејствијата ги имал полските села низ Пелагонија од десната страна на реката Црна и Ѓаваткол со 6 четници.Во крајот на 1907 година Јон Пашата се разболел тешко од дифтерија а умрел од труење додека се лечел во Битола на 20 ноември 1907 година.

Погребан е во дворот на битолската црква „Света Недела“ и потоа бил препогребан во гроб на некоја млада жена, поради честите претреси на османлиската војска низ гробиштата.

Негови потомци се семејството Димовски (Мечкоски) од Лознани, како и Врџовски од Логоварди.

## Наводи

Категорија:Луѓе од Лознани
Категорија:Македонски револуционери
Категорија:Македонски војводи
Категорија:Борци против грчката вооружена пропаганда во Македонија
Мала Река

**Мала Река** може да се однесува на:

;Реки
* Мала Река (Голешничка) — река во Македонија
* Мала Река (Козјачка) — река во Македонија
* Мала Река (Лојанска) — река во Македонија
* Мала Река (Мијачка) — река во Македонија
* Мала Река (Мокра) — река во Македонија
* Мала Река (Ниџева) — река во Македонија
* Мала Река (Осогово) — река во Македонија
* Мала Река (Огражденска) — река во Македонија
* Мала Река (Пелистерска) — река во Македонија
* Мала Река (Песјачка) — река во Македонија
* Мала Река (Поречка) — река во Македонија

;Хидроцентрали
* МХЕ „Мала Река“ — мала хидроцентрала на Бабинска Река

;Области
* Мала Река — област во дебарскиот крај на Албанија
Георги Ацев

**Георги Гога Ацев** (, Ореовец - , Крапа), познат и како **Срцето** — македонски револуционер, учесник во македонското револуционерно движење, член и прилепски војвода на Македонската револуционерна организација.

## Животопис
Георги Ацев е роден во текот на мај 1883 година во прилепското село Ореовец, тогаш во Отоманското Царство. Завршил во Скопското бугарско педагошко училиште, а потоа станал учител во Тиквешкото село Страгово.

Стапил во редовите на ВМОРО пред Илинденското востание, во кое неговите браќа Мирче и Петар бил војводи. Зимата 1904 година станал четник во четата на брат му Петар, а од 1905 година, по заминувањето на Петар Ацев за Бугарија, го заменил, и станал војвода на четата. Георги Ацев водел редица борби со османлиските чети, како и со чети на српската и грчката пропаганда во Македонија.

Во текот на летото 1905 година, кај селото Полог ја разбил андартската чета од 25 души од блиските гркомански села,, веројатно четата на Петар Сугарев.

Во текот на летото 1906 година, бил предаден при акција во поречкото село Крапа, а четата му бил нападната од четата на Глигор Соколов. При престрелката со српските чети на планината Даутица, бил ранет, и за да не биде фатен жив, се самоубил.

## Галерија
Goga acev cheta111.jpg|Четата на Георги Ацев
Georgi Atsev Naum Yosifov and Petar Georgiev.jpg|Георги Ацев, Наум Јосифов и Петар Георгиев


## Поврзано

* Дончо Ацев
* Пара Ацева
* Мирче Ацев - Оровчанецот
* Петар Ацев
* Мирче Ацев
* Димче Ацев
* Менка Ацева
* Вера Ацева

## Наводи

Категорија:Дејци на ВМОРО
Категорија:Македонски војводи
Категорија:Луѓе од Ореовец (Прилепско)
Категорија:Починати во Крапа
Категорија:Родени во 1884 година
Категорија:Ацеви
Категорија:Борци против грчката вооружена пропаганда во Македонија
Категорија:Матуранти од Скопското педагошко училиште
Категорија:Учесници во Илинденското востание
Макреш

**Макреш** може да се однесува на:

## Села
* Макреш — село во Кумановско, во денешната Општина Старо Нагоричане
* Макреш — село во Светиниколско
* Макреш — село во Бугарија

## Општини
* Макреш — општина во Бугарија

## Реки
* Макреш — река во Радовишко, притока на Крива Лакавица
Фотокина

мини|Логото на Фотокина
мини|Јужниот влез на Келнскиот саем за време на Фотокина во текот на 2008 година.

**Фотокина** — најголем светски саем што се одржува во Европа за фотографските индустрии. Првата фотокина беше одржана во Келн, Германија, во 1950 година, а од 1966 година се одржува на секои две години во септември на Келнскиот саем и Изложбениот центар во Дојц. Многу фотографски и репрографски претпријатија прикажуваат нови и иновативни производи на саемот фотокина. Шоуто има два главни конкурента, кои се одржуваат годишно на два различни дела од светот. Шоуто *CP+* што се одржува во Јокохама, Јапонија, кое првично било именувано како Јапонско шоу за камери и се одржува од почетокот на 1960-тите години. Во САД, главното фотографско шоу е *PMA@CES*, кое од 2012 година се соединило со Интернешнл ЦЕС (*International CES*), шоу за потрошувачка електроника во Лас Вегас.

## Историја

мини|Фотокина 2016

Првата фотокина се има одржано во 1950 година на иницијатива на Бруно Ул. Обележувајќи ја важноста на трговското шоу, претседателот на САД, Двајт Д. Ајзенхауер испратил телеграма со поздрав што го обележала отворањето на фотокина во 1956 година.

* Шоуто во 2008 имало 1579 изложбеници од 46 држави и имало повеќе од 169.000 посетители од 161 држава.
* Фотокина во 2010 година се одржала од 21 до 26 септември. Имало 1251 фирма од 45 држави и над 180.000 посетители од 160 држави.
* Бројот на посетители пораснал на 185.000 од 166 држави за фотокина во 2012 година која се одржала од 18 до 23 септември. На таа фотокина имало 1158 фирми од 41 држава. Посетеноста во 2014 година останала иста со околу 185.000 посетители.
* Саемот фотокина во 2016 година е првиот кој се одржал под новиот слоган „Замислете го неограничено“ (*Imaging unlimited*) од 20 до 25 септември 2016. Оваа фотокина била посетена од околу 191.000 посетители.
* Следната фотокина ќе се одржи во Келн, Германија од 25 до 30 септември во 2018 година.

## Наводи

## Надворешни врски

* Официјална страница

Категорија:Никулци за деловно работење
Категорија:Никулци за Германија
Категорија:Економија на Келн
Категорија:Саеми во Германија
Николај Голицин

Принц **Николај Димитриевич Голицин** (; 12 април 1850 – 2 јули 1925) — руски благородник и последен премиер на Руската Империја. Неговиот мандат траел од 9 јануари 1917 (27 декември 1916 според јулијанскиот календар) 1916 до 12 март 1917 (27 февруари според јулијанскиот календар).

## Наводи

Категорија:Премиери на Русија
Категорија:Руски политичари
Категорија:Родени во 1850 година
Категорија:Починати во 1925 година
Категорија:Починати во Санкт Петербург
Партизан (стадион)

**Стадион Партизан** — фудбалски и атлетски стадион кој се наоѓа во Белград, Србија. На овој стадион своите домашни натпревари ги игра ФК Партизан, како и Фудбалската репрезентација на Србија. Стадионот се наоѓа во населбата Аутокоманда во Општина Савски венац.

Стадионот во периодот од 1951 до 1989 година го носел името „*Стадион на Југословенската народна армија*“ или скратено „*Стадион на ЈНА*“, и бил во сопственост на тогашната Југословенска народна армија.

## Историја

Од половината на педесеттите години на XX век, па до 1987 година на стадионот секој 25 мај се одржувала парада за Денот на младоста. Стадионот официјално бил отворен на 9 октомври 1949 година на натпреварот помеѓу Југославија и Франција. Стадионот на Партизан имал сместивост од 55.000 гледачи, сè додека УЕФА не ги усвоила новите правила за безбедност.

Стадионот бил реновиран во текот на 1998 година и моментално има 32.710 места за седење. Игралиштето има димензии од 105x70 m, трибините имаат 30 редови на седиштата и постојат 30 влеза за гледачите. Најголема точка на стадионот е на висина од 21 m, а најоддалечените места на гледалиштето се на растојание од 236 метри по должина (север-југ) и 150 метри по ширини (исток-запад). Навивачите на Партизан својот стадион го нарекуваат *Фудбалски храм*.

## Галерија


Податотека:Nosioci stafete.JPG|Споменици на тркачки носачи во близината на Стадионот на Партизан
Податотека:Grobari.jpg|Навивачката група Гробари на јужната трибина
|Лига на шампиони
Податотека:Beograd 7669.jpg|Изглед на северната трибина
Податотека:FK Partizan 02.jpg|Изглед на јужната трибина
Податотека:Beograd 7663.jpg|Главен влез
Податотека:Stadion Partizana.jpg|Западна и источна трибина.
Податотека:Saint Sava et Partizan stadium.jpg|Храмот Св.Сава и стадионот на Партизан


## Поврзано
* СЦ Партизан-Телеоптик
* ФК Партизан

## Наводи

## Надворешни врски

* За стадионот  на клупската страница

Категорија:Спортски зданија во Србија
Категорија:Спортот во Белград
Категорија:ФК Партизан
Категорија:Стадиони во Европа
Категорија:Стадиони во Србија
Зумбул

**Зумбул** (тур. sümbül; лат. Hyacinthus) е род од монокотиледони со скриено семе од истоимената фамилија Hyacinthaceae, како и еден вид од тој род, која природно (спонтано) расте во пределите на југозападна Азија, од Мала Азија, преку Сирија, Либан, Израел и Ирак до Иран. Постои слична популација и во Далмација и Грција. Природни терени за зумбулот се камењари од приморје до високите планини (2000 метри надморска височина).

Некои автори ги сместуваат двата вида сродни на родот Hyacinthella (H. litwonowii и H. transcaspicus) во родот на зумбули како: Hyacinthus litwinowii и Hyacinthus transcaspicus.

## Опис на билката
Зумбулот е повеќегодишна зелјеста билка со подземно стебло во вид на луковица. Има висина до 50 см, со 4-12 ниски лисја и еден цвет на стеблото кое го носи гроздовидниот цвет. Бројот на цветови на гроздовидниот цвет е до 15 кај самоникнатите и супспонтаните билки, додека кај одгледуваната култура може да се видат и по 50 цветови. Цвета во пролет, цветовите се многу миризливи, сини, розови, жолти или со бела боја, хермафродити. Лисјето се сраснати во цевкастиот дел, со врвовите кои стрчат или се виткаат и даваат ѕвонест изглед на целиот цвет. Опрашувањето го вршат инсектите. Плодот има тркалезна чаура. Семето има кафено-црна боја, со бел арилусум. Зумбулот е мирмекохорна билка.

## Значење на зумбулот

Во источното Средоземје зумбулот се одгледува одамна, јачината од миризбата на цветот бара мало внимание при одгледувањето. Поголемо значење и  популарност постигнува во 18 век во Европа, кога во Холандија се создадени повеќе од 2000 култивирани и хибридни зумбули. Препорачани работи во текот на одгледувањето: коренчињата се садат  во септември и октомври, се додаваат ѓубрива во текот на цветањето (најчесто во март) и остранувањето на свенатите стебла и листови (април-јуни) како во корените се собира повеќе енегија и храна.

Есенцијалното масло од зумбул се користи во парфимерии. Од цветовите се добива сина боја. Билниот сок од стаблото може да предизвика контактен дерматитис, а коренот е богат со токсини и отровен е за цицачите.

## Зумбулот во култура

Латинското име на родот е дадено по Хијакинт од старогрчката митологија, а широко природниот ареал на зумбулите имаат голема улога во човековата културата и уметноста. Иранците со него ги украсуваат масите при дочек на Персиската Нова Година (Нороуз). Пророкот Мухамед кажувал: „Да имам две парчиња леб, едниот би го продал и би купил зумбули, затоа што тие ќе ми ја нахранат душата".

## Наводи

Категорија:Шпаргловидни
Категорија:Турцизми
Крсто Алексов

**Крсто Алексов Лековски** (роден во  во Ербеле, ) — македонски револуционер, војвода на Внатрешната македонско-одринска револуционерна организација.

## Животопис
Алексов е роден во 1877 година во дебарското село Ербеле (Орбеле), Албанија. Емигрирал во Бугарија и од 1898 па сè до пролетта во 1902 година живеел во Русе. Членувал во локалното стрелачко друштво.

Кога се вратил назад во Македонија, станал четник во четата на Јанаки Јанев. Од 1906 година станал самостоен околиски реонски војвода на организацијата во Дебарско и Кичевско со чета од 8 лица. Другиот реонски војвода во кичевско бил Павел Наумов, а нивни помошници биле Наум Илиев од Битола, Ефтим Божинов и Дончо Тодоров.

Во 1909 година отишол во Софија поради лекување, и потоа пак се вратил во Македонија. На 14 октомври 1909 година се венчал во Кичево со Неда Арсова. Умрел по 1918 година


Податотека:Krste vojvoda od Debar.jpg|Крсто Алексов (седнат)
Податотека:Milan Matov and Bitola voivodi 1908 IMARO.JPG|Милан Матов и окружните војводи на ВМОРО за време на Младотурската револуција, јули 1908 г. (од лево на десно): прв ред (седнати) - Трајко Зојката, Крсте Маликов, Славчо Пирчев, Ангел Базернишки, Божин В’лчев; втор ред - Димко Драговчето, Крсте Љондев, Блаже Биринчето, Милан Матов, Крсте Трајков, Крсто Алексов; трет ред (станати) - Ѓурчин Петров, Ѓорѓи Ралев, Никола Досев, Коста (Петре) Костурски, Димко Богов, Пецо Христов, Лазар Цириов, Стојан Мариовчето


## Наводи

Категорија:Македонци во Албанија
Категорија:Македонски војводи
Категорија:Дејци на ВМОРО
Алексо Стефанов

**Алексо Стефанов** со псевдоними **Бај Гањо**, **Демирхисарски**, **Стрико Алексо** или**Тома Христов** — македонски револуционер, учесник во македонското револуционерно движење, демирхисарски војвода и член на Македонската револуционерна организација.

## Животопис
Мајката на Алексо умрела кога бил бебе, еден месец. Имал брат, Димитар, и две сестри, Ристана и Петкана, а татко му се викал Стефан. Откако татко му осиромашил, Алексо заминува за Битола, каде работи како помошник во фурна. Во Битола, не сакајќи убива еден Грк, па се враќа во родното село, а од таму заминува за Бугарија.

### Дејноста во ВМОРО
лево|мини|250п|Четата на Алексо Стефанов. Прв во првиот ред (десно од војводата) е Стојче Летник од Крушево, кој загинал заедно со Тома Никлев во 1909 година.
Откако со својата група купува пушки и тргнува за Македонија, турската полиција ги прогонува и по кратка престрелка ги апси. Алексо ги наоѓа заробени и Славчо Ковачев, Тома Давидов и Борис Сарафов. Околу 1901 година, Тома Давидов го вклучува Стефанов во ВМРО. Алексо Стефанов влегува во четата на Тома Давидов, во која се вклучени и Димитар Јасенов, Иван Јасенов (внуците на Хаџи Димитар), Петар Тинев и други. Во село Брезово Алексо Стефанов и другарите се земени од Јордан Пиперката, каде заедно со четата на Ѓорѓи Сугарев, четниците станале 70 на број. Во село Магарево, четата се разделила, едниот дел заминува за Могила, битолско, а другиот дел на чело со Давидов, се упатила кон Буково, Дихово, Брусник, Лавци и Крстоар.

За време на Илинденското востание во 1903 година, Алексо Стефанов учествува во борбите кај Смилево, Цапари, Облаково и други села. По востанието, во 1904 година, Стефанов е четник во Благоевград и Малешевско. Во 1905 година станува помошник на битолскиот реонски војвода, Димче Сарванов, и дејствува во Демир Хисар со 13 души, каде останува до Младотурската револуција, во 1908 година. Потоа е направен обид да биде убиен.

По избувнувањето на Првата балканска војна во 1912 година, Алексо Стефанов се пријавува како доброволец во Македонско-одринските доброволни чети, и станува војвода на четата № 19, која дејствува во Битолско, а потоа во Втората балканска војна служи во Првата чета на Шестата охридска дружина.

### Дејноста во ВМРО
По Првата светска војна Алексо учествува во возобновувањето на Организацијата и од 1920 до 1928 година е војвода на чета во Битолско и Охридско. Потпретседател е на Битолскиот окружен конгрес во 1923 година, каде бил избран за член на окружното тело заедно со Георги Поп Христов и Петар Шанданов.

Ванчо Михајлов го опишал со зборовите:

Алексо Стефанов бил оженет со Христина Куртелева, учителка од Охрид, која исто така учествувала во револуционерното движење во Македонија. Во 1931 година, неколку години пред смртта, Бојан Мирчев во Софија ќе ги објави спомените на Алекса за „Револуционерната дејност во Демихисарско (Битолско)“.

Алексо Стефанов умира во 1935 година во Софија.

## Наводи

Категорија:Дејци на ВМОРО
Категорија:Македонски војводи
Категорија:Починати во Софија
Категорија:Борци против грчката вооружена пропаганда во Македонија
Трајко Кралот

**Трајко Кралев Митрев**, познат као **Трајко Кралот Брничанчето** (, Брник - , ) — македонски револуционер, мариовски војвода на Внатрешната македонско-одринска револуционерна организација.

## Животопис
Трајко Кралот е роден во 1874 или 1875 година в мариовското село Брник. Се присоединил кон ВМОРО и за време на Илинденското востание бил четник кај прилепскиот војвода Крсто Гермов и кај Иван Кафеџијата.

Во 1904 година Трајко Кралот станал реонски војвода во Мариово и водел битки против османлиската војска и грчки андарти. Грчкиот андарт Петар Сугарев со својата чета му го убиле целото семејство - татко му, браќата и сестрите, вкупно 10 лица. Истата година Трајко Кралот, Петар Ацев, Ѓоре Спирков - Леништанец и Крсто Гермов се сретнале со Глигор Соколов, кој со фалсификувани документи ги убедил да го пуштат во Македонија. За време на Младотурската револуција, заедно со Ѓорѓи Касапчето и Алексо Стефанов, тој дејствувал во Битолско.

Од 1910 година, Трајко Кралот дејствувал во реонот на Горна Џумаја, денес во пиринскиот дел на Македонија, со Дончо Златков. Загинал во битка против Османлиите во 1911 година, крај гратчето Симитли или според некои други извори на 27 март 1912 година помеѓу пиринските села Тросково и Дебочица.

## Наводи

Категорија:Луѓе од Брник
Категорија:Дејци на ВМОРО
Категорија:Македонски војводи
Категорија:Борци против грчката вооружена пропаганда во Македонија
Категорија:Учесници во Илинденското востание
КК Жито Вардар

**КК Жито Вардар** е поранешен македонски кошаркарски клуб од Велес. Клубот е поранешен учесник во Првата македонска кошаркарска лига.

## Историја
Клубот бил основан во 1954 година.

Жито Вардар бил вицепрвак во Првата лига во сезоната 1996/97 година. Поради финансиски причини Жито Вардар се повлекол од домашното првенство пред сезоната 2003/04.

## Поврзано
* Прва македонска кошаркарска лига
* Куп на Македонија
* Македонска кошаркарска федерација
* Спорт во Велес
* Кошарка во Македонија

## Надворешни врски
* Профил на КК Жито Вардар на fibaeurope.com

Ж
Ж
Ж
Ж
КК Неметали Огражден

**КК Неметали Огражден** е поранешен македонски кошаркарски клуб од Струмица. Клубот е поранешен учесник во Првата македонска кошаркарска лига.

## Историја
Клубот бил основан во 1949 година.

Генерален спонзор на клубот било акционерско друштво Неметали Огражден.

Неметали Огражден бил вицепрвак во Купот на Македонија 2004. Поради финансиски причини Неметали Огражден се повлекол од Првата лига пред сезоната 2004/05.

## Поврзано
* Прва македонска кошаркарска лига
* Втора македонска кошаркарска лига
* Куп на Македонија
* Македонска кошаркарска федерација
* Спорт во Струмица
* Кошарка во Македонија

## Наводи

## Надворешни врски
* Профил на КК Неметали Огражден на eurobasket.com

Н
Н
Н
Н
Стадион Максимир

**Стадион Максимир** — повеќенаменски стадион кој се наоѓа во Загреб, Хрватска. На овој стадион своите домашни натпревари ги играат ГНК Динамо и Фудбалската репрезентација на Хрватска. Стадионот се наоѓа во населбата Максимир. Официјално бил отворен на 5 мај 1912 година. Во текот на 87 години, тој бил реновиран на неколкупати.

## Историја

Стадионот за првпат се отворил на 5 мај 1912. На 26 мај 1941 година, претставник на фашистичката власт на Независната држава Хрватска се обратил на младите ученици во Загреб на состанокот на стадионот Максимир, и во еден момент  наредил на сите српски и еврејски студенти да бидат сегрегирани. Набргу потоа, во јуни 1941 година, група од млади луѓе го запалиле стадионот на долниот дел.

На Европското првенство на УЕФА Еуро 1976 кое било одржано во СФР Југославија, град-домаќин бил и стадионот Максимир на полуфиналниот натпревар помеѓу Холандија и Чехословачка, како и за третото место на првенството.

Максимир бил централно место на Летната универзијада во 1987 година, хостиран од страна на градот Загреб.

Во 1990 година, неколку настани се случиле на Максимир. На 13 мај се случил тежок инцидент на натпреварот Динамо Загреб - Црвена Ѕвезда, со голем број срамни немири во кои инволвирани биле навивачите на двете страни. На последниот натпревар на Фудбалската репрезентација на Југославија домаќин бил стадионот Максимир на 3 јуни 1991 година. На 17 октомври истата година, Хрватска го одиграла својот прв натпревар во модерната ера како самостојна држава.

Во 1998 година биле направени планови за масовен процес на реновирање, а првата фаза започнала истата година, кога старата северна трибина била срушена додека новата била изградена во рок од една година. Ова реновирање ја зголемило сместивоста за седење на Максимир на 38.079 гледачи.

Од 1992 година, следните 16 години хрватскиот фудбалска репрезентација имал горд рекорд на непоразен тим на овој стадион, сè до  натпреварот на 10 септември 2008 година (две години откако доживеал пораз од 2-0 на исто место) од Англија, станувајќи првиот тим кој ја победил Хрватска во Загреб, и тоа со резултат од 4-1, при што бил ставен крај на триесет натпревари непоразена на домашен терен хрватската репрезентација.

Во текот на летото на 2011 година, стадионот доживеал неколку промени од типот на менување на седишта, нов систем за одводнување, под почвата биле инсталирани греење и автоматско наводнување, заедно со нова трева, атлетската патека била покриена со сино вештачка трева и сите тули површини се покриени со сина ткаенина.

## Наводи

## Надворешни врски

Категорија:Спортот во Загреб
Категорија:ФК Динамо Загреб
Категорија:Спортски зданија во Хрватска
Категорија:Спортски зданија во Југославија
Категорија:Стадиони во Европа
Марк Ротко

**Марк Ротко** (англиски: *Mark Rothko*), роден како **Маркус Јаковлевич Роткович** (, летонски: *Markuss Rotkovičs*; 25 септември 1903 – 25 февруари 1970), е американски сликар со руско еврејско потекло. Иако самиот Ротко одбивал да биде поврзан со било кое движење во уметноста, тој најчесто се смета за апстрактен експресионист. Заедно со Џексон Полок и Вилем де Кунинг, тој спаѓа во редот на најпознатите повоени американски сликари.

Rothko separated tempo

Категорија:Родени во 1903 година
Категорија:Починати во 1970 година
Категорија:Латвиски Евреи
Категорија:Американски сликари
Категорија:Сликари од 20 век
Категорија:Апстрактни сликари
Ивана Туфегџиќ

**Ивана Туфегџиќ** (, Скопје) — македонски политичар и независен пратеник во деветтиот состав на Собранието на Република Македонија. Средно училиште завршила во гимназијата „Орце Николов“ – Скопје, а дипломирала политички науки на универзитетот „Св. Кирил и Методиј“. На парламентарните избори во 2016 Туфегџиќ станала пратеник како кандидат на СДСМ во првата изборна единица, каде партијата освоила 10 пратенички мандати.

Туфегџиќ претходно била еден од претставниците на Студентскиот пленум во преговорите со министерството за образование за изготвување нов закон за високо образование, како и дел од протестите против законот за воведување државен испит на факултетите. Како граѓански активист учествувала во низата протести на „Шарената револуција“ против одлуката на претседателот Ѓорге Иванов за помилување на 56 лица опфатени во истрагите на Специјалното јавно обвинителство.

## Наводи

## Надворешни врски
*
*

Категорија:Живи луѓе
Категорија:Политичари од Скопје
Категорија:Пратенички состав 2016-2020
Категорија:Апсолвенти на универзитетот „Св. Кирил и Методиј“
Речица

**Речица** може да се однесува за следниве села:

* Речица (Кумановско) — село во Општина Куманово, Кумановско, Македонија.
* Речица (Охридско) — село во Општина Охрид, Охридско, Македонија.
* Речица (Бојник) — село во Општина Бојник, Јабланички Управен Округ, Јужна Србија, Србија.

## Поврзано
* Голема Речица
* Мала Речица
Стара Река

**Стара Река** може да се однесува на:

## Реки
* Стара Река (Бабина) — река во Битолско, десна притока на Црна Река;
* Стара Река (Костурско) — река во Костурско, Егејска Македонија;
* Стара Река (Милеткова) — река во Гевгелиско, десна притока на Вардар;
* Стара Река (Прилепскополска) — река во средишниот дел на Прилепското Поле, западно од Прилеп, се влева во реката Блато; и
* Стара Река (Пиринска Македонија) — река во Горноџумајско, Пиринска Македонија, десна притока на Струма.

## Археолошки наоѓалишта
* Стара Река (Слепче) — археолошко наоѓалиште во прилепското село Слепче.
* Стара Река (Бигла) — некропола од доцноантичкото време во општина Делчево.
Збошка Река

**Збошка Река** — река во Струшко, југозападна Македонија. 

Извира во северниот дел на планината Караорман. Минува низ раселеното село ’Ржаново. Во изворишниот дел го носи името **Јаз**, во средниот тек се нарекува **Ума** или **Умска Река**, а во долниот тек **Голема Река**. Се влева во тесен залив на езерото Глобочица, 2&nbsp;км североисточно од истоименото село.

## Наводи

Категорија:Реки во Македонија
Категорија:Збажди
Категорија:’Ржаново (Струшко)
Категорија:Дримски слив
Славеј (планина)

**Славеј** — планина во областа Дебрца, Западна Македонија, во состав на големиот масив Шара-Кораб-Дешат-Стогово-Караорман. На југ се граничи со Караорман (во потесна смисла), а на север со Бистра. Важи за дел од Караорман.

## Историја
За време на Втората светска војна, планината Славеј била партизанска база во состав на слободната територија Дебрца. На неа во 1943 г. се основани неколку партизански единици: одредите „Дримкол“ и „Славеј“, баталјонот „Мирче Ацев“, а во 1944 г. и Шестата македонска ударна бригада. Планината Славеј како седиште на партизаните во Втората светска војна е опеана во народната песна „Гледај ме, мило либе“.

На Славеј Планина на 18 август се одбележува Денот на Армијата на Република Македонија, кој е денот на основањето на баталјонот „Мирче Ацев“.

## Славеј Планина како мотив во уметноста
* „Спомен за Славеј“ — песна на македонскиот поет Блаже Конески.

## Поврзано
* Песочанска Река
* Дебрца
* Караорман

## Наводи

## Надворешни врски
* Натпреварувачко искачување на Славеј Планина со топографска карта и профил на патеката  — ПД „Макпетрол“

Категорија:Планини во Македонија
Категорија:Општина Дебрца
Тиетилперазин

**Тиетилперазинот** е антиеметик од класата на фенотиазини. Се користи за лекување и превенција на гадење и повраќање по хируршки процедури, цитотоксична хемотерапија, радиотерапија, краниоцеребрални повреди и др. Иако не се употребува како антипсихотик, може да покаже и такви ефекти.

Категорија:Антиеметици
Категорија:Фенотиазини
Категорија:Тиоетри
Јас, Даниел Блејк

мини|Централната библиотека на Њукасл - една од локациите за снимање
**„Јас, Даниел Блејк“** (англиски: *I, Daniel Blake*) - француско-британски филм од 2016 година, во режија на Кен Лоуч (*Ken Loach*), додека автор на сценариото е Пол Лаверти (*Paul Laverty*). Главните улоги ги играат: Дејв Џонс (*Dave Johns*), Хејли Скваерс (*Hayley Squiers*), Шерон Перси (*Sharon Percy*) итн. Во 2016 година, филмот ги добил наградата на Екуменското жири, како и главната награда „Златна палма“ на Канскиот филмски фестивал. Вкупно, филмот освоил 16 награди и имал 24 номинации.

## Содржина
Даниел Блејк (го глуми Џонс) е средовечен човек од Њукасл, кој долго време работел како дрводелец, но привремено останува без работа, поради срцев удар. Тогаш започнуваат неговите проблеми, бидејќи тој останува заплеткан во бирократската мрежа на социјалните служби. Еден ден, Даниел ја запознава самохраната мајка на две деца, Кејти (ја глуми Скваерс) и започнува да им помага. И Кејти користи социјална помош, но и покрај тоа, таа едвај успева да преживее. Не можејќи да најде работа, Кејти прифаќа да работи како проститутка. Кога Даниел ќе го открие тоа, станува многу потиштен, а засрамената Кејти ги раскинува односите со него. Даниел се наоѓа во безизлезна положба зашто социјалната служба му се заканува дека ќе му ја укине паричната помош. Очаен, тој ја запишува својата мака на ѕидот на центарот за социјална работа и поради тоа е приведен од полицијата. Најпосле, во придружба на Кејти, тој оди на состанок со социјалните работници, на којшто треба да се разгледа неговата молба за инвалидска пензија, но поради преголемата возбуда, тој умира од срцев удар.

## Наводи

Категорија:Филмови на англиски јазик
Категорија:Француски филмови
Категорија:Британски филмови
Категорија:Филмови од 2016 година
Категорија:Добитници на Златната палма
Категорија:Филмови на Кен Лоуч
Категорија:Филмови со Дејв Џонс
Категорија:Филмови чие дејствие се одвива во Англија